Projekt BEAM UP (PRISTUP) osmišljen je kako bi pomogao muzejima suvremene umjetnosti u prijelazu s prilagodbe umjetničkih radova - sadržaja za slijepe na prilagodbu sadržaja koja se radi zajedno, odnosno u suradnji sa slijepima.
Projekt predviđa aktivaciju triju lokalnih radnih skupina u Italiji, Hrvatskoj i Irskoj, sastavljenih od muzejskih djelatnika, osoba s oštećenjem vida i stručnjaka za sljepoću i slabovidnost. Radeći zajedno tijekom trideset mjeseci radne skupine će proučavati dizajniranje, planiranje, organizaciju i realizaciju aktivnosti koje će osigurati pristupačnost određenih radova suvremene umjetnosti slijepim i slabovidnim osobama. Radeći uz izravno sudjelovanje krajnjih korisnika nastoji se osobama s oštećenim vidom pružiti učinkovitija rješenja u doživljaju umjetnosti.